text: Станислав Недков се врече във вечна вярност на Юлияна Дончева снощи на историческия хълм "Царевец". Двамата си казаха "да" под открито небе, наставлявани лично от кмета на Велико Търново д-р Румен Рашев. Младоженецът лично шофираше черното си ауди, в което освен булката се возеха и кумовете - премиерският съветник Светослав Спасов и съпругата му Деси.
  Юлияна бе избрала ектравагантна булчинска рокля в цвят екрю в съчетание с лилави магнолии на испанския гигант Pronovias от бутик Bridal Fashion. С рокли на Pronovias са се омъжвали Пени Ланкастър - последната съпруга на световноизвестната звезда Род Стюарт, испанската аристократка - Алехандра дел Прат, топмоделът Хана Сукупова, много дами от европейската аристокрация, а от известните българки - Елена Тодорова, Деница Стойкова, шефката на новините по BTV - Виктория Бехар, водещата на новините по "Нова"- Галя Щърбева, актрисата и певица - Жени Александрова, която наскоро се омъжи за рок легендата - Иван Лечев, топ модела - Румяна Кръстева и други.